钦定古今图书集成/明伦汇编/闺媛典/第261卷 > 徐世淳妾倪氏
## 钦定古今图书集成/明伦汇编/闺媛典/第261卷 > 徐世淳妾倪氏

按《嘉兴府志》：“倪氏，秀水人。随州知州徐世淳侧室。崇
祯末，世淳携氏之任。随州寇至，城陷，氏匿丛篠中。寇
去而出，则世淳已死难。氏抚尸恸哭，乞棺于州民詹
氏，与仆邢继成等共殓之，扶榇以归。年二十七，矢志
不更嫁，苦节三十馀年，以世淳殉难，血衣什袭如珍，
每一展视，辄呜咽流涕。年六十终。”